Kirando ni jina la kata ya Wilaya ya Nkasi katika Mkoa wa Rukwa, Tanzania. Kwa mujibu wa sensa iliyofanyika mwaka wa 2012, kata ilikuwa na wakazi wapatao 21,169 waishio humo. Katika kata ya Kirando, inayopakana na nchi ya Kongo kwa upande wa ziwa Tanganyika, kuna jamii za watu mbalimbali wakiwemo Wafipa ambao ndio wenyeji katika kata hiyo. Pia wapo Waha ambao kwa kiasi kikubwa ndio walioshikilia uchumi wa kata hiyo. Katika kata hiyo pia wapo Wasukuma ambao shughuli zao kuu za kiuchimi ni kilimo (ufugaji na upandaji wa mazao mbalimbali). Upande wa wenyeji wao shughuli zao kuu za kiuchumi ni kilimo, uvuvi na biashara ndogondogo. Pia wapo raia kutoka nchini Kongo ambao hujishughulisha na shughuli mbalimbali za kiuchumi. Inaaminika kuwepo kwa ushirikina wa hali ya juu ndani ya kata hiiː hali hii imepelekea wageni kuogopa kuingia ndani ya kata hiyo, jambo ambalo pia linachangia kurudisha nyuma maendeleo ya kata hiyo ambayo uchumi wake unakua kwa kasi. Sensa ya 2012, Rukwa - Nkasi District Council